CELEX: 
Language: hu
Date: 2017-11-30 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az atlanti tonhalfélék védelméről szóló nemzetközi egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról szóló (EU) 2015/98 felhatalmazáson alapuló bizottsági rendeletnek a kardhal földközi-tengeri állománya tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
            
               A javaslat indokai és célja
            
            
               A közös halászati politika a kirakodási kötelezettség fokozatos bevezetéséről rendelkezik annak érdekében, hogy véget vessen a halak visszadobásával kapcsolatos problémának. Az említett kötelezettséget a közös halászati politikáról szóló, 2013. december 11-i 1380/2013/EU európai parlamenti és tanácsi rendelet
                  1
                (a továbbiakban: alaprendelet) 15. cikkének (2) bekezdése határozta meg.
            
            
               Az (EU) 2015/98 felhatalmazáson alapuló bizottsági rendelet
                  2
                tárgya az Európai Unióra az alaprendelet 15. cikkének (2) bekezdése szerint háruló nemzetközi kötelezettségek végrehajtása, ezenkívül számos, a kirakodási kötelezettségtől való eltérést határoz meg. A rendelet annak biztosítására törekszik, hogy a vonatkozó uniós szabályok összhangban legyenek az EU nemzetközi kötelezettségeivel, és hogy az EU eleget tegyen a regionális halászati gazdálkodási szervezetek – például az Atlanti Tonhal Védelmére Létrehozott Nemzetközi Bizottság (ICCAT) vagy az Északnyugat-atlanti Halászati Szervezet – által elfogadott határozatoknak.
            
            
               Az ICCAT Vilamourában (Portugália) 2016-ban megtartott éves ülésén az ICCAT szerződő felei
                  3
                döntő lépést tettek a Földközi-tengerben élő kardhalak (Xyphias gladius) aggasztó helyzetének megoldása érdekében. 16-05. sz. ajánlásában az ICCAT egy 15 évre szóló éves helyreállítási tervet fogadott el.
            
            
               E javaslat célja az (EU) 2015/98 felhatalmazáson alapuló bizottsági rendelet módosítása. Ez lehetővé fogja tenni az EU számára, hogy eleget tegyen a földközi-tengeri kardhalállományra vonatkozó többéves helyreállítási terv létrehozásáról szóló 16-05. sz. ICCAT-ajánlásnak annak érdekében, hogy az alaprendelet 15. cikkének (1) bekezdésében előírt kirakodási kötelezettség ne vonatkozzon a kardhal földközi-tengeri halászatában tevékeny uniós hajókra.
            
            
            
               A javaslat egyes rendelkezéseinek részletes magyarázata
            
            
               Az alaprendelet 15. cikke kirakodási kötelezettséget (vagy visszadobási tilalmat) állapít meg a fogási korlátok hatálya alá tartozó fajok minden fogására. Ezen túlmenően a Földközi-tengeren az olyan fajok fogásait, amelyekre a legkisebb kifogható méretre vonatkozó szabályok alkalmazandók, és amelyeket az uniós vizeken folytatott halászati tevékenységek során ejtettek vagy amelyeket uniós halászhajók az uniós vizeken kívüli, más országok felségterületéhez vagy joghatósága alá nem tartozó vízterületeken halásztak, a fedélzetre kell húzni, a fedélzeten kell tartani, nyilvántartásba kell venni, ki kell rakodni és le kell vonni a halászati kvótákból.
            
            
               Az alaprendelet 15. cikkének (2) bekezdése értemében a kirakodási kötelezettség nem érinti az Unió nemzetközi kötelezettségeit. A Bizottság felhatalmazást kapott arra, hogy felhatalmazáson alapuló jogi aktusokat fogadjon el az ilyen nemzetközi kötelezettségek uniós jogban való végrehajtása érdekében. Ebbe a körbe tartoznak különösen a kirakodási kötelezettségtől való eltérések.
            
            
               Az EU az ICCAT szerződő fele. A 16-05. sz. ICCAT-ajánlás többéves helyreállítási tervet hoz létre a földközi-tengeri kardhalállományra vonatkozóan; e terv 2017. júniusában lépett hatályba, és kötelező az uniós tagállamokra nézve.
            
            
               A 16-05. sz. ICCAT-ajánlás előírja, hogy azok a hajók, amelyek túllépték a számukra kiosztott kvótát és/vagy megengedett járulékos fogások maximális szintjét, kötelesek visszadobni a kifogott kardhalegyedeket.
            
            
               A sport- és hobbihorgászatot folytató hajók is idetartoznak. A Földközi-tengeren kifogott, méreten aluli kardhalegyedeket is vissza kell dobni, kivéve, ha azok belül esnek a tagállamok által éves halászati terveikben megállapított járulékos fogási korlátokon.
            
            
               Az 1. cikk 1. pontja a következőre módosítja az (EU) 2015/98 felhatalmazáson alapuló rendelet 5. cikkének címét: „Az Atlanti-óceánban élő kardhal”. Ily módon az atlanti-óceáni, illetve a földközi-tengeri kardhalállományokat két külön cikk szabályozza.
            
            
               Az 1. cikk 2. pontja mentességet vezet be az 1380/2013/EU rendelet 15. cikkének (1) bekezdése alól, így a Földközi-tengerben élő kardhalak a 16-05. sz. ICCAT-ajánlásban vázolt esetekben visszadobhatók a tengerbe. 
            
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
         
         
            
               A tagállamok többször is kérték a Bizottságot e javaslat előterjesztésére annak érdekében, hogy konzisztencia legyen biztosítható az EU nemzetközi kötelezettségeinek való megfelelés és a közös halászati politika elveinek tiszteletben tartása között.
            
            
               A tagállami közigazgatási szervekkel a Halászati és Akvakultúraágazati Bizottság 2017. szeptember 8-i ülésén folyt konzultáció.
            
            
               A földközi-tengeri tanácsadó testület (MEDAC) e módosításról a 2017. október 10-i ülésen kapott tájékoztatást.
            
            
               Mivel e felhatalmazáson alapuló jogi aktus az alaprendelet 15. cikkének (2) bekezdése szerinti felhatalmazáson alapul és nem tartalmaz új szakpolitikai kezdeményezést, nem volt szükség hatásvizsgálatra. 
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Jogalap
            
            
               Az 1380/2013/EU rendelet 15. cikkének (2) bekezdése.
            
            
               A szubszidiaritás elve
            
            
               A javaslat az Európai Unió kizárólagos hatáskörébe tartozik (lásd az Európai Unió működéséről szóló szerződés 3. cikke (1) bekezdésének d) pontját), ezért a szubszidiaritás elve nem alkalmazható.
            
            
               Az arányosság elve
            
            
               A javaslat biztosítani kívánja, hogy az uniós jog a visszadobások tekintetében összhangban legyen az Unió nemzetközi kötelezettségeivel, és hogy az Unió megfeleljen azon regionális halászati gazdálkodási szervezetek határozatainak, amelyeknek szerződő fele. A javaslat ugyanakkor nem lépi túl a megvalósítani kívánt cél eléréséhez szükséges mértéket.
            
            
               A jogi aktus típusának megválasztása
            
            
               A kiválasztott jogi eszköz az 1380/2013/EU rendelet 15. cikkének (2) bekezdésében említett, felhatalmazáson alapuló bizottsági rendelet.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.11.30.)
            
            
               az atlanti tonhalfélék védelméről szóló nemzetközi egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról szóló (EU) 2015/98 felhatalmazáson alapuló bizottsági rendeletnek a kardhal földközi-tengeri állománya tekintetében történő módosításáról 
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre
                  4
                és különösen annak 15. cikke (2) bekezdésére,
            
            
               mivel:
            
         
         
            
               (1)A fiatal kardhalak védelme érdekében az Atlanti Tonhal Védelmére Létrehozott Nemzetközi Bizottság (ICCAT) 16-05. sz. ajánlásának 15. és 17. pontja rendelkezik Földközi-tengeren kifogott kardhal legkisebb méretéről. A kardhal e legkisebb méret alatti fogásait és járulékos fogásait – többek között a sport- és szabadidős horgászatban – nem szabad a halászhajó fedélzetén tartani, átrakodni, szállítani, tárolni, kirakodni, értékesíteni, eladásra kiállítani vagy felkínálni.
            
            
               (2)Továbbá a 16-05. sz. ajánlás 17. pontja értelmében a kardhalra aktívan halászó hajóknak vissza kell dobniuk a legkisebb kifogható méret alatti kardhalak olyan járulékos fogásait, amelyek meghaladják a teljes kardhalfogás 5 %-át.
            
            
               (3)A sport- és hobbihorgászat tekintetében a 16-05. sz. ICCAT-ajánlás 23. és 26. pontja megállapítja, hogy hajónként tilos naponta egynél több földközi-tengeri kardhalat kifogni, a fedélzeten tartani, átrakodni vagy kirakodni. Meg kell hozni a szükséges intézkedéseket annak érdekében, hogy a lehető legnagyobb mértékben biztosítható legyen a sport- és hobbihorgászat során élve kifogott földközi-tengeri kardhalak – különösen a fiatal egyedek – visszaengedése.
            
            
               (4)A 16-05. sz. ICCAT-ajánlás 30. pontja megállapítja, hogy a földközi-tengeri kardhalhalászatra engedéllyel nem rendelkező hajók a fedélzetükön tarthatnak kardhalfogásokat, ha azok nem haladják meg a hajónként és halászati műveletenként megállapított maximális járulékos fogási korlátot. Éves halászati tervükben a tagállamoknak meg kell állapítaniuk e járulékos fogási korlátot, és azt be kell jelenteniük a Bizottságnak. A földközi-tengeri kardhalállomány aktív halászatára engedéllyel nem rendelkező hajók nem tarthatnak fedélzetükön a nemzeti éves halászati tervekben szereplő korlátokat meghaladó mennyiségű földközi-tengeri kardhalat.
            
            
               (5)A 16-05. sz. ICCAT-ajánlás és az uniós jog közötti összhang biztosítása érdekében indokolt előírni, hogy az 1380/2013/EU rendelet 15. cikkének (1) bekezdésében előírt kirakodási kötelezettség ne legyen alkalmazandó a kardhal földközi-tengeri halászatában részt vevő uniós hajókra.
            
            
               (6)A 16-05. sz. ICCAT-ajánlásban megállapított halászati feltételeket tükröző új rendelkezések beillesztése érdekében módosítani kell az (EU) 2015/98 felhatalmazáson alapuló bizottsági rendeletet
                  5
               .
            
            
               (7)Figyelemmel az 1380/2013/EU rendelet 15. cikkének (1) bekezdésében meghatározott időkeretre, e rendeletnek a kihirdetését követően azonnal hatályba kell lépnie,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2015/98 felhatalmazáson alapuló rendelet a következőképpen módosul:
            
            
               1.Az 5. cikk a következőképpen módosul:
            
            
               a)az 5. cikk címének helyébe a következő szöveg lép:
                  
                  „Atlanti-óceáni kardhalállomány”;
            
            
               b)az (1) bekezdést el kell hagyni;
            
            
               c)a (2) bekezdés helyébe a következő szöveg lép:
            
            
               „(2)
                     Az 1380/2013/EU rendelet 15. cikkének (1) bekezdésétől eltérve, az 520/2007/EK rendelet IV. mellékletében meghatározott legkisebb méretet el nem érő kardhalat (Xiphias gladius) tilos halászni, a fedélzeten tartani vagy átrakodni, kirakodni, szállítani, tárolni, eladásra kiállítani vagy felkínálni, értékesíteni vagy forgalomba hozni.”
            
            
               2.A rendelet a következő 5a. cikkel egészül ki:
            
            
               „5a. cikk
                  Földközi-tengeri kardhalállomány
            
            
               (1)Az 1380/2013/EU rendelet 15. cikkének (1) bekezdésétől eltérve tilos halászni, a fedélzeten tartani, átrakodni, kirakodni, szállítani, tárolni, értékesíteni, eladásra kiállítani vagy felkínálni a kardhal (Xiphias gladius) – többek között sport- vagy hobbihorgászat keretében ejtett – olyan fogásait vagy járulékos fogásait, amelyek esetében az egyedeknek:
            
            
               a)az alsó állkapocstól a farok tövéig mért hossza nem éri el a 100 cm-t; vagy
            
            
               b)a tömege nem éri el a 11,4 kg-os élősúlyt vagy a 10,2 kg-os kopoltyú nélküli és kizsigerelt tömeget.
            
         
         
            
               (2)Az (1) bekezdés ellenére a kardhalra aktívan halászó hajók a fedélzeten tarthatják, átrakodhatják, átszállíthatják, kirakodhatják, szállíthatják, tárolhatják, értékesíthetik, illetve eladásra kiállíthatják vagy felkínálhatják a legkisebb méret alatti, járulékosan kifogott kardhalegyedeket, feltéve, hogy az ilyen fogások tömegben vagy egyedszámban nem haladják meg az ilyen hajók összes kardhalfogásának 5 %-át.  
            
            
               (3)Az 1380/2013/EU rendelet 15. cikkének (1) bekezdésétől eltérve a kardhalra aktívan nem halászó halászhajók nem tarthatnak a fedélzetükön olyan kardhalmennyiséget, amely a fedélzeten tartott összes fogásban tömeg vagy egyedszám tekintetében meghaladja a tagállamok által éves halászati tervükben meghatározott járulékos fogási korlátot.
            
            
               (4)Az 1380/2013/EU rendelet 15. cikkének (1) bekezdésétől eltérve a sport- és hobbihorgászatban hajónként tilos naponta egynél több kardhalat kifogni, a fedélzeten tartani, átrakodni vagy kirakodni. A tagállamok megteszik a szükséges intézkedéseket a sport- és hobbihorgászat keretében élve kifogott kardhalak visszaengedésének biztosítására és megkönnyítésére.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2017.11.30.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 354., 2013.12.28., 22. o.
               
               
                  
                     (2)
                  
                        HL L 16., 2015.1.23., 23. o.
               
               
                  
                     (3)
                  
                        A szerződő felek az ICCAT szerződő felei, valamint az együttműködő nem szerződő felek, jogalanyok vagy halászati szervezetek. 
               
               
                  
                     (4)
                  
                        HL L 354., 2013.12.28., 22. o. 
               
               
                  
                     (5)
                  
                        A Bizottság (EU) 2015/98 felhatalmazáson alapuló rendelete (2014. november 18.) az atlanti tonhalfélék védelméről szóló nemzetközi egyezményből és az északnyugat-atlanti halászatban folytatandó jövőbeni többoldalú együttműködésről szóló egyezményből adódó, az 1380/2013/EU európai parlamenti és tanácsi rendelet 15. cikkének (2) bekezdése szerinti uniós nemzetközi kötelezettségek végrehajtásáról (HL L 16., 2015.1.23., 23. o.).